Globalni valutni rat?
Svetski finansijski zvaničnici upozoravaju da sporovi u pogledu vrednosti valuta prete da ugroze globalnu ekonomiju
Direktor Međunarodnog monetarnog fonda upozorio je na konferenciji za novinare u Vašingtonu da globalna saradnja, podstaknuta finansijskom krizom, slabi. Pojedine zemlje i ekonomisti izražavaju zabrinutost u pogledu takozvanog globalnog valutnog rata, optužujuči neke od država da snižavaju vrijednost valuta kako bi njjihovi proizvodi bili konkuretni na svjetskom tržištu. istakao je Stros-Kan. Sjedinjene Države i Japan, kao i više drugih zemalja, razmatraju ili primjenjuju monetarne mjere koje bi dovele do manjih kamatnih stopa na tržištu i na taj način umanjile privlačnost njihovih valuta. Brazil je povećao poreze na inostranu kupovinu svojih obveznica, kako bi održao nisku vrijednost reala. U centru pažnje je međutim Kina, koja preduzima najagresivnije mjere kako bi vještački održala nisku vrijednost juana. Američki i evropski zvaničnici navode da to nanosi ogromnu štetu trgovini i tržištu radne snage i traže od kineskih zvaničnika da ubrzaju porast vrijednosti valute, ukoliko žele da izbjegnu novu krizu. Predsjednik Svjetske banke, Robert Zelik, saglasan je da bi bi vrijednost kineske valute trebalo da bude veća, ali ističe da to nije magično rješenje za neujednačenost globalne ekonomije. Takođe smatra da Sjedinjene Države snose određenu odgovornost. Zelik je ocijenio da međunarodne agencije, poput MMF-a i Svjetske trgovinske organizaciju, mogu da pomognu u smanjivanju tenzija u pogledu valuta, prije nego što se situacija pogorša. Strahovanja u pogledu globalnog valutnog i trgovinskog rata biće medju glavnim temama sastanka MMF-a i Svjetske Banke, ovog vikenda u Vašingtonu, kao i razgovora finansijskih zvaničnika Grupe 7. Na sastancima će, kako se očekuje, biti razmotreni napori da se Kina ubijedi da dozvoli porast vrijednosti juana, dok američki dolar slabi.